# Ryhmäyttämispäivien suunnitteluun vinkkejä opettajille

**Aika ja paikka**

- sopikaa käytettävä aika: oppitunti, puolikas päivä, koko päivä vai useampi päivä

- suunnitelkaa aikataulu, työnjako ja järjestelyt hyvissä ajoin

- miettikää, mikä aika ja paikka sopii parhaiten suhteessa käytettävissä oleviin resursseihin ja ryhmän kokoon

- selvittäkää, miten paikkaan pääsee (julkisilla kulkuneuvoilla vai kuljetus)

**Ohjelman suunnittelu**

- päättäkää, oletteko ryhmän kanssa ulkona vai sisällä (säävaraus)

- valitkaa vastuuhenkilö eri tehtäville: kuka vastaa ruuasta, kuka ohjelmasta, kuka informoi opiskelijat, kuka hoitaa materiaalit, toimintapisteiden vetäjät jne.

- miettikää, miten opiskelijat voisivat itse osallistua ohjelman suunnitteluun

- pohtikaa, voisiko suunnittelussa ja toteuttamisessa olla mukana esim. tutorit, opiskelijakunnan jäsenet, opiskelijahuollon henkilöt tai ulkopuolisia henkilöitä (nuorisotyöntekijät tai järjestöt)

- valitkaa erilaisia tehtäviä erilaisille ihmisille

- miettikää, mitä materiaaleja ja apuvälineitä sekä kilpailujen palkintoja tarvitsette päivään

**Ruokailu**

- tilataanko ruoka ulkopuolelta vai koulun ruokalasta

- erityisruokavaliot on hyvä huomioida

- grillaus voi olla myös yksi ohjelmanumero

Huom!

Lukuvuosi voidaan aloittaa erilaisilla ryhmäyttämispäivillä, mutta on hyvä myös miettiä, miten ryhmäyttämistä jatketaan.